ชาร์ลี เคิร์ก

**ชาลส์ เจมส์ เคิร์ก** (, 14 ตุลาคม 1993 – 10 กันยายน 2025) เป็นนักเคลื่อนไหวทางการเมืองสายเหลือง นักเขียน และบุคคลสำคัญทางสื่อฝ่ายขวาชาวอเมริกัน เขาเป็นผู้ร่วมก่อตั้งองค์กรอนุรักษนิยม "เทิร์นนิงพอยต์ยูเอสเอ" ในปี 2012 และดำรงตำแหน่งผู้อำนวยการบริหาร เขาเป็นประธานเจ้าหน้าที่บริหารของเทิร์นนิงพอยต์แอกชัน และสมาชิกสภานโยบายแห่งชาติ *[[เดอะวอชิงตันโพสต์|หนังสือพิมพ์วอชิงตันโพสต์]]*ยกย่องเคิร์กว่าเป็น "หนึ่งในเสียงที่โดดเด่นที่สุดของฝ่ายขวา" ในช่วงบั้นปลายชีวิต

เคิร์กเกิดและเติบโตในย่านชานเมืองชิคาโก อาร์ลิงตันไฮส์ และ พรอสเปกต์ไฮส์ รัฐอิลลินอย ในช่วงมัธยมปลาย เคิร์กมีส่วนร่วมทางการเมืองอย่างแข็งขัน โดยสนับสนุน มาร์ก เคิร์ก (ไม่ใช่ญาติ) และการหาเสียงเลือกตั้งสมาชิกวุฒิสภาสหรัฐ รวมถึงรณรงค์ต่อต้านการขึ้นราคาสินค้าในโรงอาหารของโรงเรียน เขาเคยเรียนที่วิทยาลัยฮาร์เปอร์ ช่วงสั้น ๆ ก่อนที่จะลาออกเพื่อทำกิจกรรมทางการเมืองแบบเต็มเวลา โดยได้รับอิทธิพลจาก บิล มอนต์โกเมอรี สมาชิกพรรคที ในปี 2012 เคิร์กได้ก่อตั้งเทิร์นนิงพอยต์ยูเอสเอ ซึ่งเป็นองค์กรนักศึกษาอนุรักษ์นิยมที่เติบโตอย่างรวดเร็วด้วยการสนับสนุนจากผู้บริจาคอย่าง ฟอสเตอร์ ฟรีสส์

เคิร์กได้ขยายอิทธิพลขององค์กรผ่านโครงการริเริ่มต่าง ๆ เช่น โพรเฟสเซอร์วอตช์ลิสต์ และสกูลบอร์ดวอตช์ลิสต์ ซึ่งมุ่งเป้าไปที่การไล่ออกหรือปิดปากศาสตราจารย์ที่แบ่งปันความคิดเห็นที่ไม่สอดคล้องกับเทิร์นนิงพอยต์ นักวิจารณ์เรียกสิ่งนี้ว่ารูปแบบหนึ่งของลัทธิแมคคาร์ธีสมัยใหม่ ในปี 2019 เคิร์กได้ก่อตั้งเทิร์นนิงพอยต์แอกชันซึ่งเป็นหน่วยงานสนับสนุนทางการเมือง และต่อมาร่วมกับร็อบ แมคคอย บาทหลวงนิกาย เพนเทคอสต์ ได้ก่อตั้งเทิร์นนิงพอยต์เฟธซึ่งมีเป้าหมายเพื่อระดมชุมชนทางศาสนาในประเด็นอนุรักษ์นิยม เคิร์กเป็นพิธีกรรายการวิทยุ *เดอะชาร์ลีเคิร์กโชว์* ซึ่งเป็นรายการพูดคุยอนุรักษนิยม เคิร์กซึ่งเป็นพันธมิตรคนสำคัญของดอนัลด์ ทรัมป์ ได้ส่งเสริมแนวคิด อนุรักษนิยมและสนับสนุนทรัมป์ เขาได้รับคำวิจารณ์จากสุนทรพจน์ที่เกี่ยวกับการต่อต้านการควบคุมอาวุธปืน คำสั่งให้ฉีดวัคซีนโควิด-19 การทำแท้ง สิทธิของกลุ่มบุคคลที่มีความหลากหลายทางเพศ การวิพากษ์วิจารณ์รัฐบัญญัติสิทธิพลเมืองปี 1964 และมาร์ติน ลูเทอร์ คิง จูเนียร์ รวมถึงการส่งเสริมชาตินิยมคริสเตียน และทฤษฎีสมคบคิดเกรตรีเพลสเมนต์

ในเดือนกันยายน 2025 เคิร์กในวัย 31 ปี ถูกยิงเสียชีวิต ขณะกำลังปราศรัยที่มหาวิทยาลัยยูทาห์แวลลีย์ ซึ่งเป็นส่วนหนึ่งของงานดีเบตสาธารณะ ที่จัดขึ้นในมหาวิทยาลัยต่าง ๆ ทั่วสหรัฐอเมริกา มาเป็นเวลายาวนาน เหตุดังกล่าวได้รับความสนใจและการประณามทั้งในสหรัฐอเมริกาและจากนานาชาติ

## ชีวิตช่วงต้น และการศึกษา
ชาลส์ เจมส์ เคิร์ก เกิดเมื่อวันที่ 14 ตุลาคม ค.ศ. 1993 บริเวณชานเมืองชิคาโก อาร์ลิงตันไฮส์ รัฐอิลลินอย และเติบโตแถวพรอสเปกต์ไฮส์ บิดาของเขา รอเบิร์ต ดับเบิลยู. เคิร์ก เป็นนักสถาปนิกที่ได้ร่วมสร้างทรัมป์ทาวเวอร์ มารดาของเขา แคทรีน เคิร์ก (นามสกุลเดิม สมิธ) อดีตผู้ค้าที่ตลาดซื้อขายสินค้าโภคภัณฑ์ชิคาโกซึ่งต่อมาได้ทำงานเป็นที่ปรึกษาสุขภาพจิต เขามีน้องสาวหนึ่งคน ชื่อแมรี ซึ่งต่อมาจะได้เป็นภัณฑารักษ์ศิลปะในชิคาโก

เคิร์กเล่าว่าผู้ปกครองของเขาเป็นรีพับลิกันสายกลาง ซึ่งอยู่ในวงผู้คนอนุรักษ์นิยม และคุณพ่อของเขาเป็นผู้บริจาคเลือดรายใหญ่ในแคมเปญ "มิตต์ รอมนีย์ หาเสียงชิงตำแหน่งประธานาธิบดีปี 2012" ถูกเลี้ยงดูใน โบสถ์เพรสไบทีเรียน เคิร์กเป็นสมาชิก "ลูกเสือของสหรัฐอเมริกา" และได้รับยศ "ลูกเสืออินทรี" เขาได้ประสบการณ์ช่วงที่การเมืองตื่นตัวในช่วยมัธยมต้น ช่วงที่เขาได้อ่านหนังสือโดยนักเศรษฐศาสตร์ มิลตัน ฟรีดแมน และทำให้เขามีความสนใจในพรรครีพับลิกัน

ใน ค.ศ. 2010 ในช่วงปีที่สามของเขาที่โรงเรียนมัธยมวิลิง เคิร์กได้เป็นอาสาสมัครให้กับแคมเปญของสมาชิกวุฒิสภาของรัฐอิลลินอย พรรครีพับลิกัน มาร์ก เคิร์ก (ไม่มีความเกี่ยวข้องกัน) และในช่วงเวลานั้น เขาได้เริ่มฟัง เดอะรัชลิมบอห์โชว์ โดดเด่นในเรื่องช่องวิทยุเกี่ยวกับฝ่ายอนุรักษนิยม ในช่วงปีสุดท้าย เขาเริ่มคว่ำบาตรคุกกี้ในโรงอาหารของโรงเรียนเพื่อที่ต่อต้านการขึ้นราคา เขาได้เขียนเรียงความให้กับข่าวไบรต์บาร์ท กล่าวหาว่ามีอคติแบบเสรีนิยมในหนังสือเรียนมัธยมปลาย ทำให้ได้ออกข่าวครั้งแรกใน ฟ็อกซ์ บิสซิเนส เมื่ออายุ 17 ปี

เคิร์กสมัครงานกับเวสต์พอยต์ใน ค.ศ. 2012 แต่ถูกปฏิเสธ ในปีเดียวกันได้รับการตอบรับให้เข้าเรียนที่มหาวิทยาลัยที่มหาวิทยาลัยเบย์เลอร์ในเมืองเวโก รัฐเท็กซัส แต่ไปเรียนที่วิทยาลัยฮาร์เปอร์ เป็นวิทยาลัยชุมชนใน พาลาไทน์ รัฐอิลลินอย หลังจากหนึ่งเทอม เคิร์กได้ลาออก และร่วมสร้าง เทิร์นนิงพอยต์ยูเอสเอ กับนักธุรกิจอนุรักษ์นิยม และที่ปรึกษา บิล มอนต์โกเมอรี ใน ค.ศ. 2015 เคิร์กได้ลงทะเบียนเรียนแบบพาร์ตไทม์ที่วิทยาลัยคิงส์ ในนครนิวยอร์ก โดยเรียนออนไลน์ เคิร์กไม่ได้ติดตามอย่างจริงจังหรือได้รับปริญญาจากวิทยาลัยใดในช่วงชีวิตของเขา ข้อเท็จจริงที่เขาสังเกตเห็นในการโต้วาทีกับนักวิชาการและนักศึกษา

## องค์กรต่างๆ

### เทิร์นนิงพอยต์ยูเอสเอ (Turning Point USA/TPUSA)
thumb|เคิร์กได้กล่าวสุนทรพจน์ใน ค.ศ. 2013 เกี่ยวกับกับการประชุมเชิงปฏิบัติการทางการเมืองอนุรักษ์นิยม ในแนชะนัลฮาร์เบอร์ รัฐแมริแลนด์
ใน ค.ศ. 2012 เคิร์ก อายุ 18 ปีในปีนั้น ได้กล่าวสุนทรพจน์ “วันรัฐบาลเยาวชน” ของมหาวิทยาลัยเบเนดิกติน ซึ่งเป็นสถานที่ที่เขาได้พบบิล มอนต์โกเมอรี ชายอายุ 72 ปี ผู้เกษียณอายุ ซึ่งขณะนั้นเป็นผู้สมัครรับเลือกตั้งสภานิติบัญญัติที่ได้รับการสนับสนุนจากพรรคที (Tea Party) มอนต์โกเมอรี ได้พบเคิร์กในกล่าวบทสุนทรพจน์ในงาน "นำเด็ก ๆ เข้านอน" สนับสนุนให้เคิร์กทำกิจกรรมทางการเมืองแบบเต็มเวลา หนึ่งเดือนหลังจากได้พบเจอกัน มอนต์โกเมอรี และเคิร์กผู้ร่วมก่อตั้ง เทิร์นนิงพอยต์ยูเอสเอ ต้องการสร้างองค์กรเป็นคู่แข่งของฝ่ายเสรีนิยม เช่น MoveOn.org เคิร์กได้อธิบายว่าเป็นองค์กรนักศึกษาที่สนับสนุนตลาดเสรีและรัฐบาลที่จำกัด ใน ค.ศ. 2012 การประชุมใหญ่แห่งชาติพรรครีพับลิกัน เคิร์กได้พบกับฟอสเตอร์ ฟรีสส์ อดีตผู้จัดการนักลงทุน และผู้บริจาครายใหญ่ของพรรครีพับลิกัน และชักชวนให้เขาสนับสนุนเงินทุนให้กับองค์กร 

เคิร์กยังคงเป็นผู้อำนวยการบริหาร หัวหน้าฝ่ายระดมทุน และเป็นบุคคลสาธารณะให้แก่ เทิร์นนิงพอยต์ยูเอสเอจนถึงวันที่เขาเสียชีวิตใน ค.ศ. 2025 เขาได้รับความรู้จักอย่างแพร่หลายจากการไปยังวิทยาลัยต่าง ๆ เพื่อโต้วาทีกับผู้ที่มีความเห็นต่าง โดยเฉพาะนักศึกษา และชักชวนให้มาเข้าร่วมฝ่ายอนุรักษ์นิยม ตามรายงานของสำนักข่าวเอพี คลิปวิดีโอของเคิร์กไปยังวิทยาลัยต่าง ๆ ได้ถูกแพร่ไปทั่วออนไลน์ ช่วยให้เขา "ได้รับเงินบริจาคอย่างต่อเนื่องซึ่งเปลี่ยน เทิร์นนิงพอยต์ ให้กลายเป็นองค์กรการเมืองที่ใหญ่ที่สุดแห่งหนึ่งของประเทศ" เทิร์นนิงพอยต์ได้กลายเป็นจุดเริ่มต้นของการชุมนุมใหญ่ซึ่งมีผู้นำฝ่ายอนุรักษ์นิยมเป็นปราศรัย ร่วมกับเยาวชนผู้มีสิทธิเลือกตั้งกว่าหลักหมื่นคน ใน ค.ศ. 2025 เทิร์นนิงพอยต์ยูเอสเอ กล่าวว่ามีสาขาในมหาวิทยาลัย และวิทยาลัยต่าง ๆ กว่า 2,000 แห่ง และได้รับคำถามกว่า 32,000 คำถาม ไม่กี่วันหลังจากเขาเสียชีวิต

กิจกรรมของเทิร์นนิงพอยต์ยูเอสเอ ได้แก่ การเผยแพร่รายชื่อผู้เฝ้าระวังศาสตราจารย์และรายชื่อผู้เฝ้าระวังคณะกรรมการโรงเรียน นักวิจารณ์รายการเฝ้าระวังเหล่านี้กล่าวว่ารายการเหล่านี้คุกคามเสรีภาพทางวิชาการและนำไปสู่การคุกคามนักวิชาการโดยเฉพาะ ใน ค.ศ. 2019 รายชื่อผู้เฝ้าดูศาสตราจารย์ถูกระงับชั่วคราวโดยโฮสต์เว็บ ใน ค.ศ. 2020 โปรพับลิกา ได้สืบสวนการเงินของเทิร์นนิงพอยต์ยูเอสเอ และพบว่าองค์กรได้ "กล่าวอ้างทางการเงินที่ทำให้เข้าใจผิด" การตรวจสอบบัญชีไม่ได้ทำเสร็จโดยผู้ตรวจสอบบัญชีอิสระ และผู้นำก็ได้ร่ำรวยขึ้นในขณะที่สนับสนุนทรัมป์ โปรพับลิกา ได้รายงานข่าวด้วยว่าเคิร์กได้รับเงินเดือนจากเทิร์นนิงพอยต์ยูเอสเอเพิ่มจาก $27,000 เป็นเกือบๆ $300,000 และได้ซื้อคอนโดราคา $855,000 ในลองโบ๊ตคีย์ รัฐฟลอริดา ใน ค.ศ. 2020 เทิร์นนิงพอยต์ยูเอสเอมีรายได้ $39.2 ล้าน

### เทิร์นนิงพอยต์อาแคเดมี (Turning Point Academy/TPUSA Academy)
ใน ค.ศ. 2021 เทิร์นนิงพอยต์ยูเอสเอ ได้ประกาศว่าจะทำการเปิดการสอนออนไลน์เป็นทางเลือกแทนโรงเรียน "การวางยาพิษเยาวชนของเราด้วยแนวคิดต่อต้านอเมริกา" เทิร์นนิงพอยต์อาแคเดมี มีวัตถุประสงค์ให้ครอบครัวที่กำลังมองหา "การศึกษา อเมริกาเป็นอันดับแรก" บริษัทการศึกษา สตรองมายด์ ในรัฐแอริโซนา ร่วมมือกับ เทิร์นนิงพอยต์ยูเอสเอโดยมีแผนที่จะเปิดสถานการศึกษาในช่วงฤดูใบไม้ร่วงของปี 2022 และประเมิน "ศักยภาพในการสร้างรายได้รวมกว่า $40 ล้าน ด้วยกำลังการผลิตเต็มที่ (นักศึกษา 10,000 คน)" ความร่วมมือของทั้งคู่จบลงหลังจากสตรองมายด์ได้รับการสะท้อนกลับอย่างรุนแรงจากพนักงานของตนเอง และผู้รับเหมาช่วงรายสำคัญ ฟรีดอมเลิร์นนิงกรุ๊ป ซึ่งได้เตรียมคอร์สการสอนเนื้อหาของสถาบันไว้ก็ถอนตัวเช่นกัน ใน ค.ศ. 2022 เทิร์นนิงพอยต์ ได้ร่วมมือกับ โรงเรียนดรีมซิตีคริสเตียน โรงเรียนเอกชนซึ่งมีวิทยาเขตในเมืองเกล็นเดลและสก็อตส์เดล รัฐแอริโซนา และสังกัดโบสถ์ดรีมซิตี ในปีการศึกษา ค.ศ. 2022-23 โรงเรียนได้รับเงินถึง $900,000 กองทุนบัตรกำนัลโรงเรียนในแอริโซนา

### เทิร์นนิงแอกชัน (Turning Point Action/TPUSA Action)
ในเดือนพฤษภาคม  ค.ศ. 2019 มีการรายงานว่าเคิร์กเตรียมตัวทีจะเปิดตัว*เทิร์นนิงพอยต์แอกชัน* หน่วยงานที่ออกแบบมาเพื่อเลือกคนที่มีแนวคิดอนุรักษ์นิยมมากขึ้น ในเดือนมิถุนายน ค.ศ. 2019 เคิร์กได้ประกาศว่า เทิร์นนิงพอยต์แอกชันได้รับนักเรียนของทรัมป์พร้อม "สื่อที่เกี่ยวข้องทั้งหมด" เขาเป็นประธานและเปิดตัวแคมเปญระดมคะแนนเสียงจากเยาวชนสำหรับแคมเปญการเลือกตั้งซ้ำของทรัมป์ใน ค.ศ. 2020 ถึงจะไม่มีผลสำเร็จแก่เทิร์นนิงพอยต์ยูเอสเอ และแคมเปญของทรัมป์ ค.ศ. 2020 ที่จะโทษกันเองว่าเป็นสาเหตุที่ทำให้การสนับสนุนเยาวชนของทรัมป์ลดลงโดยรวม ในเดือนธันวาคม ค.ศ. 2022 เคิร์กได้ประกาศโปรเจ็คเมาท์เวอร์นอน การริเริ่มเทิร์นนิงพอยต์แอกชันที่ลบสมาชิกจาก คณะกรรมการรีพับลิกันแห่งชาติ ซึ่งไม่ใช่ "กลุ่มอนุรักษ์นิยมรากหญ้า"

ในวันที่ 5 มกราคม ค.ศ. 2021 วันก่อนที่จะมีการประท้วงที่อาคารรัฐสภาสหรัฐอเมริกา เคิร์กได้เขียนในทวิตเตอร์ว่า เทิร์นนิงพอยต์แอกชัน และนักเรียนของทรัมป์ "กำลังส่งรถบัสของผู้รักชาติกว่า 80 คันไปยังวอชิงตัน ดี.ซี. เพื่อต่อสู้เพื่อประธานาธิบดีคนนี้" โฆษกของเทิร์นนิงพอยต์กล่าวว่า กลุ่มที่รสบัสถูกส่งไปนั้นมีเพียงแค่ 7 คัน ไม่ใช่ 80 แบบที่กล่าวอ้าง พร้อมกับนักเรียน 350 คน ในช่วงก่อนการบุกโจมตี เคิร์กบอกว่า "เขาได้รับ 500 อีเมลต่อนาทีเกี่ยวกับสงครามกลางเมือง" หญิงผู้รับมรดกของพับลิกซ์ จูลี แฟนเซลลี ได้บริจาคเงินให้องค์กรของเคิร์ก $1.25 ล้าน เพื่อระดมทุนรถบัสในวันที่ 6 มกราคม เคิร์กได้จ่ายเงินถึง $60,000 ให้กับคิมเบอร์ลี กิลฟอยล์ ให้มาพูดที่งานชุมนุม

หลังจากนั้น เคิร์กบอกว่าเหตุการณ์ความรุนแรงที่รัฐสภานั้นไม่ใช่การก่อกบฏและไม่ได้เป็นตัวแทนของผู้สนับสนุนทรัมป์กระแสหลัก ปรากฏตัวต่อหน้าคณะกรรมาธิการสภาผู้แทนราษฎรสหรัฐฯ เกี่ยวกับการโจมตีเมื่อวันที่ 6 มกราคม ในเดือนธันวาคม ค.ศ. 2022 เขาอ้างสิทธิแก้ไขเพิ่มเติมครั้งที่ 5 ว่าด้วยการไม่กล่าวโทษตนเอง ทีมของเขาจัดให้มีคณะกรรมการ "พร้อมบันทึก 8,000 หน้าเพื่อตอบสนองต่อคำขอ" ในการประชุมแบบปิดอีกครั้งของคณะกรรมาธิการสภาเมื่อวันที่ 6 มกราคม อาลี อเล็กซานเดอร์ ได้โทษเคิร์ก และเทิร์นนิงพอยต์ยูเอสเอสำหรับการจัดหาเงินทุนสำหรับการเดินทางของผู้ประท้วงไปยังการชุมนุมเซฟอเมริกา โฆษกเทิร์นนิงพอยต์ยูเอสเอ แอนดรูว์ โคลเวต ได้ปฏิเสธว่าเคิร์กสนับสนุนความรุนแรง และได้กล่าวว่า "ชาร์ลีต้องการจะปกป้องอเมริกาด้วยคำพูดของเขา การโน้มน้าวใจ ความกล้าหาญ และสามัญสำนึก ฝ่ายซ้ายพยายามจะเสกคาถาปีศาจของชาวคริสต์ที่ไม่มีอยู่จริง พวกเราบอกโบสถ์ว่า จงมีส่วนร่วมและมีสิทธิ์มีเสียงในทิศทางของประเทศของคุณ ไม่เช่นนั้นคุณจะทิ้งช่องว่างที่คนอื่นที่ไม่ได้มีค่านิยมเดียวกับคุณจะเข้ามาเติมเต็ม"

### ฟอลเคิร์ก ศูนย์ศรัทธาและเสรีภาพ
ในเดือนพฤศจิกายน ค.ศ. 2019 เคิร์ก และเจอร์รี ฟอลเวลล์ จูเนียร์ ผู้ร่วมสร้างฟอลเคิร์ก ศุนย์ศรัทธาและเสรีภาพ สถาบันวิจัยฝ่ายขวาที่ได้รับทุน เป็นเจ้าของ และดูแลโดยมหาวิทยาลัยลิเบอร์ที "ฟอลเคิร์ก (Falkirk)" เป็นการผสมคำ "ฟอลเวลล์ (Falwell)" และ "เคิร์ก (Kirk)" เพื่อนร่วมงาน แอนโทเนีย โอคาฟอร์ ผู้อำนวยการฝ่ายประชาสัมพันธ์สำหรับ เจ้าของปืนแห่งอเมริกา เซบาสเตียน กอร์กา อดีตผู้ช่วยรองของทรัมป์ และเจนนา เอลลิส ที่ปรึกษากฎหมายอาวุโสของทรัมป์

ใน ค.ศ. 2020 ศูนย์ฟอลเคิร์กได้จ่ายอย่างน้อย $50,000 ในการโฆษณาสนับสนุนทรัมป์ และผู้สมัครพรรครีพับลิกันบนเฟสบุ๊ก นักศึกษาและศิษย์เก่าได้มีการคัดค้านเกี่ยวกับน้ำเสียงทางการเมืองที่ก้าวร้าวขององค์กร ซึ่งเห็นว่าไม่สอดคล้องกับพันธกิจของมหาวิทยาลัย ฟอลเวลล์ได้ลาออกจากการเป็นประธานของมหาวิทยาลัยลิเบอร์ตี้ในเดือนกันยายน ค.ศ. 2020 และมหาวิทยาลัยไม่ได้ต่อสัญญา 1 ปี กับเคิร์กในช่วงปลาย ค.ศ. 2020 ใน ค.ศ. 2021 มหาวิทยาลัยได้ทำการเปลี่ยนชื่อองค์กรเป็น "ยืนหยัดเพื่อศูนย์เสรีภาพ"

### เทิร์นนิงพอยต์เฟธ (Turning Point Faith/TPUSA Faith)
หลังจากที่มหาวิทยาลัยลิเบอร์ทีไม่ได้ต่อสัญญากับเคิร์กกับ ฟอลเคิร์ก ศูนย์ศรัทธาและเสรีภาพ ใน ค.ศ. 2021 เคิร์ก และร็อบ แมคคอย ศิษยาภิบาลเพนเทคอสต์ ได้ร่วมกันสร้าง เทิร์นนิงพอยต์เฟธ องค์กรที่ให้ศิษยาภิบาล และผู้นำคริสตจักรอื่น ๆ ให้มีบทบาทในประเด็นทางการเมืองระดับท้องถิ่นและระดับชาติ มีกิจกรรมที่เกี่ยวกับการรณรงค์หาเสียงตามหลักศาสนา และสนับสนุนแนวคิดของเทิร์นนิงพอยต์ยูเอสเอ เป้าหมายแรกของคือช่วยคริสตจักรมีส่วนร่วมทางสังคม และ "กลับไปสู่ค่านิยมคริสเตียนพื้นฐาน" อ้างอิงข้อมูลจากเทิร์นนิงพอยต์ยูเอสเอ ค.ศ. 2021 หนังสือชี้ชวนนักลงทุน โปรแกรมที่เงินทุนกว่า $6.4 ล้าน "จะ 'แก้ไขปัญหารากฐานทางศาสนาของอเมริกาที่กำลังพังทลายโดยการมีส่วนร่วมของศิษยาภิบาลหลายพันคนทั่วประเทศ' เพื่อ 'นำการมีส่วนร่วมของพลเมืองใหม่มาสู่คริสตจักรของเรา' "

## สื่อ โซเชียลมีเดีย
ในเดือนตุลาคม ค.ศ. 2020 จนถึงวันที่เขาเสียชีวิต เคิร์กได้จัดรายการวิทยุทอล์กโชว์วันละ 3 ชั่วโมง *เดอะชาร์ลีเคิร์กโชว์ (The Charlie Kirk Show)* บนซาเล็มมีเดียกรุ๊ป ช่องวิทยุ "เดอะ แอนเซอร์" เป็นหนึ่งในพอดแคสต์ที่ได้โด่งดังมากที่สุดบน แอปเปิลพอดแคสต์ ตามข้อมูลภายในจากเทิร์นนิงพอยต์ยูเอสเอ พอดแคสต์ของเคิร์กถูกดาวน์โหลดไประหว่าง 500,000 - 750,000 ครั้งต่อวันใน ค.ศ. 2024 รายการของเคิร์ก "เทิร์นนิงพอยต์ไลฟ์" เป็นการไลฟ์สด 3 ชั่วโมง เป็นรายการที่เล็งเป้าไปยังรุ่นวัยแซด เทิร์นนิงพอยต์ยูเอสเอ ค่าเฉลี่ยออนไลน์รายเดือนของ เทิร์นนิงพอยต์ยูเอสเอ มีการเติบโตโดยมีผู้เข้าชม 110,000 คนไม่ซ้ำกัน ใน ค.ศ. 2021 ในเดือนกุมภาพันธ์ ค.ศ. 2023 สถาบันบรูกิงส์ได้ศึกษาและพบว่า พอดแคสต์ของเคิร์ก มีสัดส่วนที่ให้ข้อมูลเท็จ ข้อความนำพาผิด และไม่มีหลักฐานสูงเป็นอันดับสองจากทั้งหมด 36,603 ตอนที่ผลิตโดยผู้จัดรายการพอดแคสต์การเมืองที่มีชื่อเสียง 79 ราย

ใน ค.ศ. 2022 ในตอนหนึ่งของพอดแคสต์ของเคิร์ก ได้ทำการเรียกร้องให้ "ผู้รักชาติ" ประกันตัวชายที่บุกเข้าไปในบ้านของแนนซี เพโลซี และโจมตีและพยายามฆ่าสามีของเธอด้วยค้อนออกจากคุก ในปีเดียวกัน นักข่าว บารี ไวส์ เผยแพร่รายงานเอกสารภายในของทวิตเตอร์ ที่เรียกว่า "เดอะทวิตเตอร์ไฟล์ (The Twitter File)" ซึ่งกล่าวหาว่าทวิตเตอร์กำลังเซ็นเซอร์บุคคลที่มีแนวคิดอนุรักษ์นิยมบนแพลตฟอร์มโซเชียลมีเดีย ไวซ์ได้โพสต์ภาพถ่ายหน้าจอของอุปกรณ์ทวิตเตอร์ที่ผู้ดูแลได้อาจใช้เพื่อจำกัดการเข้าถึงโพสต์และบัญชี ตามนิตยสารโรลลิงสโตน บัญชีทวิตเตอร์ของเคิร์กถูกทำเครื่องหมายไว้ภายใต้ "อย่าขยายเสียง" ซึ่งหมายความว่าอัลกอริทึมจะไม่เน้นทวีตที่มาจากเขา

ในเดือนเมษายน ค.ศ. 2024 เคิร์กได้สร้างบัญชีติ๊กต๊อกหลังจากแสดงความไม่มั่นใจต่อแพลตฟอร์มโซเชียลมีเดียก่อนหน้านี้ บัญชีของเคิร์กได้รับความนิยมมาก หลังจากที่เขาได้โพสต์วิดีโอมากมายของเขาที่คุยกับนักศึกษาในทัวร์ของเขา บางวิดีโอได้รับการรับชมมากถึง 50 ล้านวิว ในเดือนกุมภาพันธ์ ค.ศ. 2025 เคิร์กได้เซ็นสัญญากับ*ทรินิทีบรอดแคสต์เน็ตเวิร์ก* ในจัดรายการทอล์กโชว์รายสัปดาห์ *ชาร์ลีเคิร์กทูเดย์ (Charlie Kirk Today)* 

## ตำแหน่ง และกิจกรรมทางการเมือง
ในขณะที่มีอิทธิพลภายในขบวนการอนุรักษ์นิยม โดยเฉพาะในกลุ่มคริสเตียนรุ่นเยาว์ เคิร์กได้การเคลื่อนไหวทางการเมืองอย่างเปิดเผยได้รับการวิพากษ์วิจารณ์และข้อโต้แย้ง สำนักข่าวเดอะนิวยอร์กไทมส์กล่าวว่าเคิร์กเป็นสัญลักษณ์แห่งความหวังของชาวคริสเตียนฝ่ายขวา วาทศิลป์ของเขาถูกอธิบายว่า สร้างความแตกแยก เหยียดเชื้อชาติ เกลียดชังชาวต่างชาติ และสุดโต่ง โดยกล่มที่ศึกษาเกี่ยวกับคำพูดแสดงความเกลียดชัง รวมถึงศูนย์กฎหมายความยากจนภาคใต้ เคิร์กไม่เห็นด้วยกับนักวิจารณ์ที่ว่าเขาสร้างสภาพแวดล้อมที่เป็นพิษทางออนไลน์ การโต้เถียง "การเห็นต่างเป็นส่วนที่ดีส่วนหนึ่งของระบบ" ตำแหน่งของเคิร์กอธิบายว่าเป็นฝ่ายขวาจัดโดยช่องทางและนักวิชาการที่หลากหลาย ผู้อื่นกล่าวว่าตำแหน่งเกล่านี้เป็นกลุ่มฝ่ายอนุรักษนิยมกระแสหลักแล้ว

เคิร์กเป็นสมาชิกสภา วิลเลียม เอฟ. บักลีย์ จูเนียร์ของสภานโยบายแห่งชาติ หรือ ซีเอนพี (Council for National Policy/CNP) เป็นกลุ่ม "ทำหน้าที่เป็นศูนย์กลางของเครือข่ายนักเคลื่อนไหวอนุรักษ์นิยมและผู้บริจาคที่สนับสนุนพวกเขาทั่วประเทศมานานหลายทศวรรษ" ตามข้อมูลจากซีเอนพี รายชื่อสมาชิกเดือนกันยายน 2020 รั่วไหลในเดือนกุมภาพันธ์ 2021 เคิร์กได้เป็นผู้แถลงให้ซีเอนพีแอกชัน (CNP Action) ในเดือนมีนาคม ค.ศ. 2025 ทรัมป์แต่งตั้งเคิร์กเป็นคณะกรรมการเยี่ยมชมสถาบันกองทัพอากาศสหรัฐฯ งานชุมนุมครั้งสุดท้ายของเคิร์กจัดที่รัฐเคนทักกี ได้ปรากฎตัวพร้อมกับสมาชิกวุฒิสภาเนต มอร์ริส

### กิจกรรมการเคลื่อนไหวพรรครีพับลิกัน และสนับสนุนทรัมป์
ในการให้สัมภาษณ์กับนิตยสารไวร์ดช่วงการประชุมใหญ่แห่งชาติของพรรครีพับลิกัน ค.ศ. 2016 เขาได้กล่าวว่า "ผมไม่ใช่แฟนคลับตัวยงที่สุดของดอนัลด์ ทรัมป์หรอก" เขาได้เลือกตั้งให้กับทรัมป์ และการเสนอตัวของทรัมป์ทำให้ภารกิจของเทิร์นนิงพอยต์นั้นยากขึ้น เคิร์กได้หันตัวสนับสนุนทรัมป์ที่งานประชุม และใช้เวลาที่เหลือของแคมเปญช่วยเหลือเรื่องการเดินทางและจัดเตรียมสื่อให้กับดอนัลด์ ทรัมป์ จูเนียร์ ในเดือนตุลาคมปีเดียวกัน เคิร์กได้ร่วมงานฟ็อกซ์นิวส์ ร่วมกับทรัมป์ จูเนียร์, เอริก ทรัมป์, และ ลารา ทรัมป์ ซึ่งมีน้ำเสียงสนับสนุนโดนัลด์ ทรัมป์

ในเดือนมิถุนายน ค.ศ. 2019 เคิร์กได้เป็นประธานให้สติวเดนฟอร์ทรัมป์ ซึ่งได้รับการซื้อโดยเทิร์นนิงพอยต์แอกชัน ความพยายามรณรงค์ระดมเยาวชนที่ไม่ประสบผลสำเร็จของเขาทำให้เทิร์นนิงพอยต์ยูเอสเอ และทีมหาเสียงของทรัมป์ตำหนิกันและกันว่าเป็นสาเหตุที่ทำให้การสนับสนุนเยาวชนของทรัมป์ลดลงโดยรวม ในเดือนเมษายน ค.ศ. 2020 แมตทิว โรเซนเบิร์ก และเคธี โรเจอส์ ได้เขียนในนิตยสารนิวยอร์กไทม์ว่า "[เดิน] เส้นบาง ๆ ระหว่างความคิดเห็นของฝ่ายอนุรักษ์นิยมกระแสหลักและข้อมูลที่บิดเบือนอย่างโจ่งแจ้ง" และ "ด้วยพันธมิตรที่แข็งแกร่งอย่างโดนัลด์ ทรัมป์ จูเนียร์ บุตรชายคนโตของประธานาธิบดี เคิร์กจึงช่วยขยายข้อความของประธานาธิบดีและช่วยกำหนดรูปลักษณ์ของมัน"

ในวันที่ 3 มีนาคม ค.ศ. 2020 เคิร์กได้เผยแพร่หนังสือเล่มแรกของเขา "*The MAGA Doctrine*" แปลว่า "หลักคำสอนของ MAGA (Make America Great Again; ทำให้อเมริกายิ่งใหญ่อีกครั้ง)" แถลงการณ์เพื่อการเคลื่อนไหวของ Make America Great Again (MAGA) ซึ่งเขาได้เขียนเกี่ยวกับพรรครีพับลิกันว่า "ในบางแง่ มันไม่ใช่พรรคอนุรักษนิยมอีกต่อไปแล้ว ไม่ใช่พรรคของเรแกนอีกต่อไป (อดีตประธานธิบดีคนที่ 40) แต่เป็นพรรคประชานิยมที่สร้างใหม่โดยทรัมป์แทน" ในเดือนกันยายน ค.ศ. 2020 การประชุมสภานโยบายแห่งชาติ เคิร์กได้กล่าวว่า "พรรคเดโมแครตทำเรื่องโง่เขลามากที่ปิดมหาวิทยาลัยพวกนี้ทั้งหมด... มันจะทำลายโอกาสในการเก็บคะแนนเสียงและการทุจริตการเลือกตั้งที่มักทำกันในมหาวิทยาลัย ดังนั้นพวกเขาจึงกำลังลบคะแนนเสียงออกไปครึ่งล้านคะแนน ดังนั้นโปรดปิดมหาวิทยาลัยต่อไปเถอะ มันเป็นเรื่องที่ดี ช่างมันเถอะ!" ในเดือนธันวาคม ค.ศ. 2022 เคิร์กเรียกร้องให้คณะกรรมการแห่งชาติของพรรครีพับลิกันรับฟังเสียงจากผู้มีสิทธิเลือกตั้งระดับรากหญ้าว่า "หากถูกละเลย เราจะมีพรรครีพับลิกันที่อ่อนแอและเงียบงันที่สุดในประวัติศาสตร์ของขบวนการอนุรักษ์นิยม ซึ่งเราไม่เคยเห็นมาก่อนในรอบหลายชั่วอายุคน" ใน ค.ศ. 2023 เคิร์กเรียกร้องให้จำคุกหรือประหารชีวิตอดีตประธานธิบดีโจ ไบเดนในข้อหา "ก่ออาชญากรรมต่ออเมริกา"

เคิร์กเป็นนักลงทุนรายแรก ๆ ใน 1789 แคปิทัล (1789 Capital) ซึ่งได้ลงทุนในธุรกิจ MAGA ทรัมป์ จูเนียร์ ได้เข้าร่วมกับ 1789 แคปิทัล ในเดือนพฤศจิกายน ค.ศ. 2024 หลังจากทรัมป์ชนะการเลือกตั้ง ค.ศ. 2024 ก่อนการเลือกตั้งประธานธิบดี ค.ศ. 2024 ทรัมป์ได้ไปเยี่ยมประมาณ 25 มหาวิทยาลัย โฆษณาว่า "คุณกำลังถูกล้างสมอง" ทัวร์ เขาเล่งเป้าไปที่กลุ่มนักเรียนรุ่นวัยแซด ที่มีสิทธิเลือกตั้ง และเจาได้โต้วาทีกับนักศึกษาในหัวข้อต่างๆ นาๆ มากมาย ข้อมูลจากเทิร์นนิงพอยต์แอกชัน ทัวร์นี้นั้นได้สร้างยอดวิวถึงสองพันล้านวิวทั่วโซเชียลมีเดีย ทัวร์นี้ได้รับการชื่นชมและยกย่องว่าเป็นทัวร์ที่ช่วยให้ประธานธิบดีทรัมป์ชนะการเลือกตั้ง เคิร์กช่วยเหลือประธานาธิบดีที่ได้รับเลือกในการเลือกตำแหน่งผู้นำสำหรับรัฐบาลของเขา รวมถึงตำแหน่งในคณะรัฐมนตรี ในช่วง ค.ศ. 2025 เคิร์กสนับสนุนผู้สมัครพรรครีพับลิกันหลายคน รวมถึงแอนดี บิกส์ในการแข่งขันชิงตำแหน่งผู้ว่าการรัฐแอริโซนา และเนต มอร์ริสในการเลือกตั้งขั้นต้นของวุฒิสภาในรัฐเคนทักกี ในวันที่ 15 กรกฎาคม ค.ศ. 2025 เคิร์กได้สัมภาษณ์อย่างละเอียดเกี่ยวกับเจฟฟรีย์ เอปสไตน์ในพอดแคสต์ของเขาและกดดันรัฐบาลของทรัมป์ให้เปิดเผยข้อมูลเพิ่ม เมื่อถึงเวลานั้น เคิร์กเป็นหนึ่งในบุคคลที่โดดเด่นที่สุดในขบวนการ MAGA และมักถูกเรียกว่าเป็นหน้าเป็นตาของขบวนการ

### การกล่าวอ้างเท็จและทฤษฎีสมคบคิด
ตามข้อมูลจากฟอบส์ เคิร์กเป็นที่รู้จักในเรื่อง "การปฏิเสธการศึกษาระดับวิทยาลัยแบบเสรีนิยมและการยอมรับทฤษฎีสมคบคิดที่สนับสนุนทรัมป์" เขาสนับสนุนทฤษฎีสมคบคิดลัทธิมากซ์ทางวัฒนธรรม และเรียกร้องมหาวิทยาลัยต่าง ๆ "เกาะแห่งลัทธิเผด็จการ" ในการกล่าวสุนทรพจน์ของเคิร์ก ค.ศ. 2015 ที่ลิเบอร์ทีฟอรัมออฟซิลิคอนแวลีย์ เคิร์กกล่าวว่าเขาได้สมัครเข้ารับเสนอชื่อเข้าศึกษาที่วิทยาลัยการทหารสหรัฐฯ ในเวสต์พอยต์ รัฐนิวยอร์ก แต่ไม่ได้รับการตอบรับ เขากล่าวว่า "ช่องที่เขาคิดว่าเป็นของเขานั้นตกไปอยู่กับ 'ผู้สมัครที่มีคุณสมบัติต่ำกว่ามากซึ่งมีเพศและแนวคิดที่ต่างออกไป' " ซึ่งเขาอ้างว่ารู้คะแนนสอบของเขา เขาได้บอกกับนิตยสารนิวยอร์กเกอร์ใน ค.ศ. 2017 ว่าที่เขาพูดจาเหน็บแนม เขาได้กล่าวกับชิคาโกทริบูนใน ค.ศ. 2018 ว่า "เขาแค่พูดซ้ำสิ่งที่เขาเคยได้ยินมา" ในระหว่างที่รัฐนิวแฮมป์เชอร์ เทิร์นนิงพอยต์ได้จัดงานร่วมกับแรนด์ พอลในเดือนตุลาคม ค.ศ. 2019 เขาอ้างว่าเขาไม่เคยพูดแบบนั้น

เคิร์กส่งเสริมข้อกล่าวหาที่ถูกหักล้างเกี่ยวกับจอร์จ ฟลอยด์ เช่น "การปลอมแปลงสกุลเงินอย่างผิดกฎหมาย" และครั้งหนึ่งเคย “เอาปืนจ่อท้องหญิงตั้งครรภ์” บนเฟซบุ๊ก, ยูทูป, และรัมเบิล เคิร์กได้ให้ข้อมูลผิดว่าข้อมูลทางแพทย์บอกว่าฟลอยด์เสียชีวิตจากยาเกินขนาด หลังจากการตรวจสอบข้อเท็จจริงโดย เอเจนซ์ ฟรานซ์-เพรส ที่ระบุว่าแพทย์ยืนกรานว่าการเสียชีวิตของฟลอยด์เป็นการฆาตกรรม และมีการเพิ่มการแก้ไขในโพสต์ของเคิร์กบนโซเชียลมีเดีย

ในเดือนกรกฎาคม ค.ศ. 2018 เขาได้อ้างข้อมูลเท็จบนโซเชียลมีเดียว่า กระทรวงยุติธรรมสหรัฐอเมริกามีสถิติเพิ่มขึ้นว่าการจับขบวนการค้ามนุษย์เพิ่มขึ้นจาก 1,952 ใน ค.ศ. 2016 เป็น 6,087 ในต้นครึ่ง ค.ศ. 2018 เขาได้ลบโพสต์นั้นในทวิตเตอร์ 1 วันต่อมาโดยไม่มีเหตุผล หลังจากมีการตรวจข้อเท็จจริงได้ชี้เห็นว่าข้อมูลเหล่านี้ถูกปลอมมาจากเว็บไซต์สมคบคิด 8chan ในเดือนธันวาคมปีเดียวกัน เคิร์กได้อ้างข้อมูลเท็จเกี่ยวกับผู้ประท้วงในขบวนการเสื้อกั๊กสีเหลืองของฝรั่งเศสตะโกนว่า "เราต้องการทรัมป์" ข้อกล่าวอ้างเท็จเหล่านี้ถูกกล่าวซ้ำอีกครั้งโดยทรัมป์ในเวลาต่อมา

ในการเลือกตั้งประธานธิบดี ค.ศ. 2020 เคิร์กเผยแพร่ความเท็จเกี่ยวกับการฉ้อโกงการเลือกตั้ง และทำให้ทรัมป์นั้นแพ้การเลือกตั้งปีนั้นทันที เคิร์กได้สนับสนุนข้อมูลเท็จและไม่มีหลักฐานการกล่าวอ้างเรื่องการทุจริตการเลือกตั้งที่เป็นเท็จและพิสูจน์แล้วว่าไม่เป็นความจริง ในวันที่ 5 พฤศจิกายน ค.ศ. 2020 เขาเป็นผู้นำการประท้วง "หยุดการขโมย (Stop the Steal)" ศูนย์ข้อมูลมาริโคปา ในเมืองฟีนิกซ์ เคิร์กถือว่าเป็นผู้มีอิทธิพลชื่อดังในแผนการสื่อสารของรูดี จูลีอานีเพื่อพลิกผลการเลือกตั้ง ค.ศ. 2020 ในเดือนสิงหาคม ค.ศ. 2025 เคิร์กได้เรียกร้องให้ยุบเขตการเลือกตั้งของ จัสมิน คร็อกเกตต์ เป็นส่วนหนึ่งของการแบ่งเขตใหม่ของรัฐเท็กซัสใน ค.ศ. 2025 ให้เหตุผลในการลบเขตของเธอโดยอ้างว่าเธอเป็นส่วนหนึ่งของ "ความพยายามที่จะกำจัดประชากรผิวขาวในประเทศนี้"

### โควิด-19
ใน ค.ศ. 2020 เคิร์กได้เผยแพร่ข่าวปลอม และข่าวลือเกี่ยวกับ โควิด-19 บนโซเชียลมีเดีย เช่น ทวิตเตอร์ เขาวิพากษ์วิจารณ์อย่างรุนแรงต่อคำวิจารณ์ของพรรคเดโมแครตต่อการถอนเงินทุนองค์การอนามัยโลก ของทรัมป์ และเรียกโควิด-19 ว่าเป็น "ไวรัสจีน" ซึ่งทรัมป์ได้รีทวีต เคิร์กได้กล่าวหาองค์กรอนามัยโลกว่าได้ทำการปกปิดข้อมูบเกี่ยวกับการแพร่ระบาดของโควิด-19 เขาถูกแบนชั่วคราวบนทวิตเตอร์หลังจากได้ปล่อยข่าวปลอมว่าสาร ไฮดรอกซีคลอโรควิน "มีผลในการรักษาไวรัส 100%" เขากล่าวหาว่า เกรตเชน วิตเมอร์ ผู้ว่าการรัฐมิชิแกนจากพรรคเดโมแครต ได้คุกคามข่มขู่แพทย์ที่พยายามใช้ยาดังกล่าว ข่าวปลอมเหล่านี้ถูกรีทวีตโดย รูดี จูเลียนี ซึ่งบัญชีของเธอก็ถูกระงับเช่นกัน

ในการปกป้องการตอบสนองของรัฐบาลทรัมป์ต่อการระบาดใหญ่ เคิร์กได้เผยแพร่ข่าวปลอมว่าในช่วงเวลาการแพร่ระบาดไข้หวัดใหญ่สายพันธุ์ใหม่ 2009 "ประธานาธิบดีบารัก โอบามา 'ต้องติดเชื้อนับล้านคนและเสียชีวิตกว่า 1,000 ราย' " จึงจะประกาศภาวะฉุกเฉินด้านสาธารณสุขได้ โดยมีมีมที่เคิร์กแชร์ซึ่งสร้างความสับสนระหว่างจุดที่ทรัมป์ประกาศภาวะฉุกเฉินด้านสาธารณสุขและจุดที่โอบามาประกาศภาวะฉุกเฉินระดับชาติ ในช่วงรัฐบาลของโอบามา ได้รับทราบการประกาศขององค์กรอนามัยโลก ได้ประกาศให้เป็นภาวะฉุกเฉินด้านสาธารณสุขเมื่อวันที่ 26 เมษายน ค.ศ. 2009, มีเคสน้อยกว่า 280 เคสของการติดเชื้อโรค H1N1 ในสหรัฐ, และได้มีการยืนยันการเสียชีวิตเพียง 1 ราย (ของเด็กเล็กชาวเม็กซิกันที่กำลังพักร้อน) เกิดขึ้นเมื่อวันที่ 27 เมษายน ปีเดียวกัน องค์กรอนามัยโลก คาดการณ์ 1,000,000 รายในสหรัฐ เมื่อวันที่ 25 มิถุนายน, หลังจากที่ได้ประกาศการระบาดใหญ่เมื่อวันที่ 11 มิถุนายน โฆษกของ TPUSA ได้รับทราบข่าวว่า "ทีมโซเชียลมีเดียได้สับสนสองรูปแบบของการประการการระบาดใหญ่", และทรัมป์ยังไม่ได้ประกาศเหตุฉุกเฉินระดับชาติ

เคิร์กได้อธิบายมาตรการด้านสาธารณสุขเกี่ยวกับการเว้นระยะห่างในโบสถ์ว่าเป็นแผนการของพรรคเดโมแครตต่อต้านศาสนาคริสต์  และกล่าวอ้างอย่างไม่มีมูลความจริงว่าทางการในเมืองอู่ฮั่น ประเทศจีน กำลังเผาผู้ป่วย ในปีค.ศ. 2020 เขากล่าวว่าเขาปฏิเสธที่จะปฏิบัติตามข้อกำหนดเรื่องการสวมหน้ากากอนามัยเพราะ "หลักวิทยาศาสตร์เกี่ยวกับหน้ากากนั้นน่าสงสัยมาก" ในเดือนกรกฎาคม ค.ศ.2021, เคิร์กได้โปรโมลข้อมูลเท็จเกี่ยวกับประสิทธิภาพและความปลอดภัยของวัคซีนโควิด-19 ในรายการฟอกซ์นิวส์ที่จัดโดย ทักเกอร์ คาร์ลสัน, เคิร์กเรียกข้อกำหนดบังคับให้นักเรียนต้องฉีดวัคซีนป้องกันโควิด-19 ว่าเป็น "การแบ่งแยกทางการแพทย์" เขาได้เรียกร้องให้ผู้ปกครองมาประท้วงขณะที่คณะกรรมการโรงเรียนกำลังประชุมกัน ให้หยุดบังคับการใส่หน้ากากอนามัย

## การถูกลอบสังหาร

thumb|เคิร์กพูดคุยกับผู้ร่วมงานในงานอเมริกันคัมแบกทัวร์ ที่มหาวิทยาลัยรัฐฟลอริดา เมื่อ 27 กุมภาพันธ์ ค.ศ. 2025
เมื่อวันที่ 10 กันยายน ค.ศ. 2025 ขณะปราศรัยที่มหาวิทยาลัยยูทาห์แวลลีย์ในเมืองออเริม รัฐยูทาห์ สำหรับงานเทิร์นนิงพอยต์ยูเอสเอ "ดิอเมริกันคัมแบกทัวร์" เคิร์กถูกยิงที่คอเสียชีวิต การลอบสังหารเกิดขึ้นเมื่อเวลา 12:23 น. เวลาฤดูร้อนเทือกเขา (18:23 น.เวลาสากลเชิงพิกัด) ประมาณ 20 นาทีหลังงานเริ่ม ต่อหน้าหมู่คนประมาณ 3,000 คน

เคิร์กถูกนำตัวส่งไปที่โรงพยาบาลภูมิภาคทิมพาทอกอสในอาการวิกฤต ซึ่งเขาถูกระบุว่าเสียชีวิตโดยแพทย์ในช่วงบ่ายวันนั้น เจ้าหน้าที่พิเศษเอฟบีไอที่อยู่ในหน้าที่ รอเบิร์ต โบลส์ ระบุการสืบสวนว่า "อยู้ในขั้นต้น" และขอให้ประชาชนที่มีข้อมูลนำมาแจ้ง ทางการจับกุมผู้ต้องสงสัย ไทเลอร์ รอบินสัน อายุ 22 ปี ในวอชิงตัน รัฐยูทาห์ ในวันที่ 12 กันยายน สี่วันต่อมา เขาถูกตั้งข้อหาฆ่าคนตายโดยไตร่ตรองไว้ก่อน การใช้อาวุธปืนทำให้เกิดการบาดเจ็บรุนแรงต่อร่างกาย ขัดขวางกระบวนการยุติธรรม แทรกแซงพยาน และก่อความรุนแรงต่อหน้าเด็ก

## อ้างอิง

## แหล่งข้อมูลอื่น

* 
* 
* 
* ผู้แปลข้อมูลในข้อมูลส่วนใหญ่ พลิน แสวงศิริผล

หมวดหมู่:นักเคลื่อนไหวชาวอเมริกัน
หมวดหมู่:เสียชีวิตจากอาวุธปืน
หมวดหมู่:นักเขียนชาวอเมริกันในคริสต์ศตวรรษที่ 21
หมวดหมู่:บุคคลจากรัฐอิลลินอย